‘TOP’ทุ่มอีกพันล้าน ผลิตเอทานอลเท่าตัว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — TOP บุกหนักธุรกิจเอทานอล เตรียมใช้เงินอีกพันล้านบาทเพิ่มกำลังผลิตอีก 2 แสนลิตร รับไตรมาส 2 รายได้กำไรวูบ
นายสุรงค์ บูลกุล ประธานเจ้าหน้าที่บริหาร บริษัท ไทยออยล์ (TOP) เปิดเผยว่า เตรียมลงทุนในธุรกิจเอทานอลเพิ่มอีก 2 แสนลิตรต่อวัน หากความต้องการใช้ภายในประเทศสูงขึ้นเป็น 2 ล้านลิตรต่อวัน โดยคาดว่าจะใช้เงินลงทุน 8001,000 ล้านบาท จากขณะนี้กำลังผลิตเอทานอลของทรัพย์ทิพย์ที่บริษัทลูกเข้าไปซื้อหุ้นมีกำลังผลิต 2 แสนลิตรต่อวัน
ทั้งนี้ บริษัท ไทยออยล์เอทานอล ซึ่งเป็นบริษัทลูกของ TOP ได้ลงนามซื้อหุ้นบริษัท ทรัพย์ทิพย์ ในสัดส่วน 50% เป็นเงิน 680 ล้านบาท
นอกจากนั้นมีแผนเข้าประมูลโรงไฟฟ้า SPP รอบใหม่ ขนาด 100 เมกะวัตต์ เพื่อส่งขายไฟและใช้เองในกิจการเพื่อลดต้นทุนการผลิต และจะใช้เงิน 40 ล้านเหรียญสหรัฐเพิ่มกำลังผลิตพาราไซลีนเป็น 5 แสนตัน จากปัจจุบันที่ 4 แสนตัน 
นายสุรงค์ กล่าวว่า แนวโน้มรายได้และกำไรไตรมาส 2 ปี 2553 จะลดลงจากไตรมาสก่อนหน้าที่มีรายได้ 7.89 หมื่นล้านบาท และมีกำไรสุทธิ 2,000 ล้านบาท เพราะราคาน้ำมันในตลาดโลกและราคาผลิตภัณฑ์กลุ่มอะโรเมติกส์ปรับตัวลงและขาดทุนจากสต๊อกน้ำมัน